་ལ། ས་
བདག་དྲུག་སྦྱོར་གདོན་ཚོགས་དགུ་མ་བྱེད་པར་འདོད་ན། གཅོད་ཚོགས་ལུས་སྦྱིན་གང་རུང་སྔོན་དུ་འགྲོ་བའི་དམར་
འགྱེད་མཐར། སླར་ཡང་དབང་སྡུད་དམིགས་པ་ནི། ཕཊ། རང་ཉིད་སྐད་ཅིག་གིས་ཡེ་ཤེས་ཀྱི་
མཁའ་འགྲོ་མ་སྐུ་མདོག་མཐིང་ནག་ཞལ་གཅིག་ཕྱག་གཉིས་སྤྱན་གསུམ་དཀར་
དམར་རབ་ཏུ་འཁྲུག་ཅིང༌། ཞལ་གདངས་ལྗགས་བརྐྱངས་མཆེ་བ་རྣོན་པོ་རབ་ཏུ་
གཙིགས་པ། སྤྱི་གཙུག་ན་ཕག་ཞལ་ནག་པོས་ངུར་སྐད་འབྲུག་ལྟར་སྒྲོག་ཅིང་གར་
གྱི་ཉམས་དགུ་དུར་ཁྲོད་ཆས་བརྒྱད་དང་ལྡན་པ། ཕྱག་གཡས་མི་ལྤགས་ཀྱི་གཡང་
གཞི་ཕྱར་ཞིང་རྡེབ་པ། གཡོན་མི་རྐང་གི་གླིང་བུ་དིར་དིར་འབུད་པས་སྣང་ཞིང་
སྲིད་པའི་བཀའ་ཡི་ལྷ་མ་སྲིན་སྡེ་བརྒྱད་གཟུགས་ཅན་གཟུགས་མེད་དང་བཅས་པ་
དབང་དུ་སྡུད་ཅིང་ཟིལ་གྱིས་གནོན་པ་ལྟེ་བ་མན་ཆད་འདོད་ཁམས། སྙིང་ག་མན་
ཆད་གཟུགས་ཁམས། སྤྱི་བོ་མན་ཆད་གཟུགས་མེད་ཀྱི་ཁམས་སུ་ཡོད་པ་ཁམས་
གསུམ་ལས་རྣམ་པར་རྒྱལ་བའི་ཐུགས་ཀ་ནས་ལས་བྱེད་ཀྱི་མཁའ་འགྲོ་མ་ལྕགས་
ཀྱུ་ཞགས་པ་ལྕགས་སྒྲོག་དྲིལ་བུ་ཐོ་བ་ཕུར་བུ་གཡང་གཞི་ཐོགས་པ་དཔག་ཏུ་མེད་
པ་འཕྲོས་པས། གནས་གདོན་ལུས་གདོན་གྱི་གཙོས་གནོད་ཅིང་འཚེ་བར་བྱེད་
པའི་ལྷ་འདྲེ་སྡེ་བརྒྱད་འབྱུང་པོ་ནད་འདྲེ་གཅོང་འདྲེ་རིམས་བདག་ཡམས་བདག་
ནག་ཕྱོགས་མི་མིན་འབྱུང་པོའི་ཚོགས་དང་བཅས་པ་ཐམས་ཅད་སྐད་ཅིག་རང་
དབང་མེད་པར་འདིར་ཤོག་འདིར་འདུས་འདིར་ཁུག་ཅིག །ཧཱུཾ་ཧཱུཾ་ཧཱུཾ། ཕཊ་ཕཊ་
ཕཊ། རྐང་གླིང་དྲག་པོས་ཛཿཧཱུྃ་བཾ་ཧོཿསྒྲོག་ཅིང་། རང་ངམ་བསྲུང་བྱའི་སྙིང་དབུས་ནས་རྣམ་
172

ཐུགས་ཐིག་འཛིན་པ་རང་གྲོལ།
ཁ༽
སྒོ་ ང
བེམ་པོ་དེ་
པར་ཤེས་པའི་ངོ་བོ་ཐིག་ལེ་དཀར་ལ་དམར་བའི་མདངས་ཆགས་པ་བྱ་མ་སར་གྱི་
ང་ ཙམ་དབུ་མའི་ ལམ་བརྒྱུད་སྤྱི་བོར་བླ་མའི་ཐུགས་ནམ་མཁའ་ལྟ་བུ་དང་
དབྱེར་མེད་དུ་འདྲེས། ཕཊ་ཕཊ་ཕཊ། ཅེས་རྣམ་ཤེས་སྤར་ཞིང་དབྱིངས་རིག་བསྲེས།
ཉིད་ཆེ་ཞིང་ཚོ་ལ་མཛེས་ཤིང་ཡིད་དུ་འོང་བ་གཞོན་དར་ལང་ཚོ་རྒྱས་པ། དྲོད་མ་
ཡལ་ཞིང་ལྷ་འདྲེ་རྣམས་ངོམ་ཞིང་ཚིམ་པ་རི་རབ་ཙམ་གྱི་གཡས་སུ། རྒྱལ་པོའི་
གཡག་སྡེ་པཎ་ཆེན་གྱིས་མཛད་པའི་གདོན་ཚོགས་དགུ་མར་གྲགས་པའི་བསྟབ་པ་བྱ་བ་ནི་མདུན་དུ་བྱད་མ་ལྷ་སྲུང་
དང་བཅས་པ་སད་པར་བྱའོ། །ངོ་བོ་བནྡེ་སག་ཞུ་ཅན་ལ་བནྡེའི་དམག་ཚོགས་ཀྱིས་བསྐོར་བ།
གཡོན་དུ་འདྲེ་མོ་གཡུའི་རལ་པ་གསེར་གྱི་སྨིན་མ་དུང་གི་མཆེ་བ་ཅན་ལ་འདྲེ་མོའི་
དམག་ཚོགས་ཀྱིས་བསྐོར་བ། མདུན་དུ་ས་བདག་གི་རྒྱལ་པོ་སྦལ་པ་ལག་པ་དགུ་
པ་ལ་ས་བདག་གི་དམག་ཚོགས་ཀྱིས་བསྐོར་བ། རྒྱབ་ཏུ་དགེ་བསྙེན་ཆེན་པོ་ཉ་
ལྕགས་ཀྱི་ཟེ་བ་ཅན་ལ་གཉན་གྱི་དམག་ཚོགས་ཀྱིས་བསྐོར་བ། འོག་ཏུ་ཀླུ་བདུད་
སྦྲུལ་མགོ་དགུ་པ་ལ་ཀླུ་རིགས་བྱེ་བ་དུང་ཕྱུར་གྱིས༴ སྟེང་དུ་གཟའ་བདུད་ཀྱི་རྒྱལ་
པོ་རཱ་ཧུ་ལ་ལ་གཟའ་དམག་བྱེ་བ་དུང་ཕྱུར་གྱིས༴ དེ་རྣམས་ཀྱི་ནང་ངོས་སུ་བྱད་མ་
རྦོད་གཏོང་དང༌། བར་མཚམས་དང་ཕྱི་རོལ་དུ་དམུ་བདུད་བཙན་དང་ཐེའུ་རང་
དམ་སྲི་སོགས་སྣང་སྲིད་ལྷ་འདྲེ་བཀའི་ལྷ་མ་སྲིན་སྡེ་བརྒྱད་ཀྱིས་བསྐོར་བར་གྱུར།
ཕཊ། རྐང་གླིང་ལན་གསུམ་སྒྲོག་ཅིང༌། ཕཊ། ན་མོ། །གཉན་ས་འདིར་གནས་ཀྱི་ལྷ་འདྲེ་
དང༌། །སྐལ་ལྡན་བདག་ལ་ཆོ་འཕྲུལ་སྟོན་བྱེད་པའི། །སྣང་ཞིང་སྲིད་པའི་ལྷ་འདྲེ་
མ་ལུས་ཀུན། །ནམ་མཁའི་སྤྲིན་ཚོགས་བཞིན་དུ་འདུས་ལ་ཤོག །བར་སྣང་ཆར་
173

མདོ་མཁྱེན་བརྩེའི་གསུང་འབུམ།
བ་བཞིན་དུ་ཕོབ་ལ་ཤོག །ས་གཞི་རླུང་དམར་བཞིན་དུ་འཚུབས་ལ་ཤོག །ཁྱེད་
ཚོགས་པ་རྣམས་ལ་ལུས་འདི་འབུལ། །ལུས་ཕྱི་ཤ་གཟུགས་དྲུག་གི་མཆོད་པ་
འབུལ། །བཀའ་ཕ་རོལ་ཕྱིན་དྲུག་ཐོབ་པར་ཤོག །ནང་ཆུ་བུ་དགུའི་མཆོད་པ་
འབུལ། །ཆོས་ཐེག་པ་རིམ་དགུ་ཐོབ་པར་ཤོག །དོན་སྙིང་ལྔ་ཡི་མཆོད༴ སྐུ་ལྔ་ཡེ་
ཤེས་ཐོབ་པར༴ ཁྱེད་འདིར་ཚོགས་རྣམས་ལ་ལུས་འདི་འབུལ། །རིངས་བ་རྣམས་
ཀྱིས་རློན་པ་ཟོ། མི་རིངས་རྣམས་ཀྱིས་ཚོས་ལ་ཟོ། །ལྟོག་པ་རྣམས་ཀྱིས་ཇུར་མིད་
གྱིས། རིངས་དང་མི་རིངས་བྱེ་བྲག་གི །བཙོ་བསྲེགས་རློན་པ་ཅི་དགྱེས་གྱིས།
སེང་གེས་ཤ་ལ་རོལ་བ་བཞིན། །ཕུད་ལྷག་མ་མེད་པར་འདི་བཞེས་ཤིག །དམག་
ཆེན་གནང་ཆེན་ཐོབ་པ་བཞིན། ཕུད་ལྷག་མ༴ བྱིའུ་ནག་ཆུ་ལ་རུབ་པ་བཞིན། ཕུད་
ལྷག་མ་མེད་པར་འདི་བཞེས་ཤིག །ཕཊ། རང་ཉིད་ཁྲོས་མའི་སོར་མོ་གཡས་ལྔར་
ལྕགས་ཀྱི་སྤྱང་མོ་ལྔ། གཡོན་ལྔར་ཟངས་ཀྱི་འཕར་བ་ལྔ་སྤྲུལ་ཞིང་ཕུང་པོ་ཤ་ཁྲག་
ནང་རོལ་དང་བཅས་པ་བཅད་ཅིང་དམར་ཆལ་ཆལ་གཏོར་བས་ལྷ་འདྲེ་རྣམས་ཀྱི་
ཁ་གདངས་པའི་ནང་དུ་སོང་སྟེ་ཧབ་སྒྲ་ལྕབ་སྒྲ་དིར་དིར་ཟོས་པར་གྱུར། དམིགས་པ་
གསལ་བར་བྱ་ཞིང་སྤྲོ་ན་ཕུང་པོ་ལ་སྤར་གྱིས་འདེབས་ཤིང་པད་སྐོར་གྱིས་ཕྱིར་གཏོར་ཚུལ་བྱ། ཕཊ་ཕཊ་ཕཊ།
དྲག་ལ་ཐུང་བར་བརྗོད། བན་ཆེན་བརྒྱ་དང་བོན་ཆེན་སྟོང༌། །ཡེ་ཤེས་འཇིག་རྟེན་མཐུ་
རྩལ་ཅན། །ཤན་པ་སྤུ་གྲི་ཐོགས་པ་འབུམ། །ལས་བྱེད་བསམ་གྱིས་མི་ཁྱབ་པ། །
མི་འདི་རང་དོན་ལ་བདག་ཅེས་པ་བསྒྱུར། ལ་གནོད་བྱེད་ཀྱི་བྱད་མ་དང༌། །སྤྱིར་སྣང་ཞིང་
སྲིད་པའི་ལྷ་འདྲེ་དང་། དགོས་གཉན་ས་འདིར་གནས་ཀྱི་ལྷ་འདྲེ་ལ། །ལུས་ཤ་
174

ཐུགས་ཐིག་འཛིན་པ་རང་གྲོལ། ཁ༽
ཁྲག་གི་མཆོད་སྦྱིན་འདི་བསྔོས་པས། །ཁྱོད་དགའ་མགུ་ཡི་རང་ཚིམ་གྱུར་ཅིག །
མཆོག་གི་དངོས་གྲུབ་ཐོབ་པར་ཤོག །ཕཊ་ཕཊ་ཕཊ། ཅེས་བྱད་ཁ་སྟོན་པའི་བན་བོན་གང་
ཡིན་ཐམས་ཅད་དང༌། ཤན་པ་ཞེས་པ་ནི་དེས་རྦད་པའི་བན་སྐྱོང་བོན་སྐྱོང་ལས་མཁན་ཐམས་ཅད་ཀྱི་ཁར་ཤ་ཁྲག་
སོང་བས་དགའ་མགུ་ཡི་རང་ཚིམ་ནས་གནོད་སེམས་ཞི་བར་བསྒོམ་ལ། ཕཊ་ཕཊ་ཕཊ། ཅེས་པད་སྐོར་གྱིས་
གཏོར་ཚུལ་བྱ་ཞིང༌། བྱད་ཁ་ཆེ་ན་འདི་གལ་ཆེའོ། །རྒྱལ་པོ་པེ་དཀར་པེར་ནག་དང༌། །ཁྱི་སྐྱ་ཁྱི་
དམར་བྱ་རྒན་དང༌། །སྲིད་པའི་འདྲེ་དགུ་ལ་སོགས་དང༌། །གཙུག་ལག་ཁང་གི་
གདོན་བཅུ་དང༌། །མི་འདི་ལ་གནོད་བྱེད་ཀྱི་རྒྱལ་འགོང་དང༌། །སྤྱིར་སྣང་ཞིང་
སྲིད་པའི་ལྷ་འདྲེ་སོགས་གོང་ལྟར་འགྲེའོ། ཐོབ་པར་ཤོག །ཕཊ་ཕཊ་ཕཊ། བནྡེ་སག་ཞུ་ཅན་ལ་
རྒྱལ་པོའི་དམག་ཚོགས་ཀྱིས་བསྐོར་བའི་ཁར་ཤ་ཁྲག་རུས་གསུམ་ནང་རོལ་དང་བཅས་པ་སོང་ཞིང་སྔར་ལྟར་ཟོས་
པར་བསམ། སྨྱོ་འབོག་སྲོག་རླུང་རྒྱལ་གདོན་ཅན་ལ་འདི་གལ་ཆེ། དཔལ་ལྡན་ལྷ་མོ་ནག་མོ་དང༌། །
བསྟན་མ་བཅུ་གཉིས་ལ་སོགས་དང༌། །མ་མོ་མཁའ་འགྲོ་ཤུགས་འགྲོ་དང༌། །དམ་
སྲི་ལྟེ་ཕུར་ནག་མོ་དང༌། །མི་འདི་ལ་གནོད་བྱེད་ཀྱི་འདྲེ་མོ་དང༌། སྤྱིར་སྣང་སོགས་
ནས། ཐོབ་པར་ཤོག །ཕཊ་ཕཊ་ཕཊ། འདི་ཐིག་ལེ་འཛག་པའི་ནད་པ་སྨྱོན་པ་གླུ་ལེན་པ་ལྷ་བབ་མ་ཐུབ་
པའི་སྨྱོ་བ་རིམས་དང་ནད་ནད་རྒྱུ་གཟེར་སོགས་མོ་གདོན་ལ་འདི་གལ་ཆེའོ། །གཟའ་བདུད་ནག་
་པོ་མགོ་
དགུ་དང༌། །ཉི་མ་ལ་སོགས་གཟའ་བརྒྱད་དང༌། །བཀའ་སྡོད་གདོང་མོ་མཆེད་
བཞི་དང༌། །རྒྱུ་སྐར་ཉི་ཤུ་རྩ་བརྒྱད་དང༌། །མི་འདི་ལ་གནོད་བྱེད་ཀྱི་གཟའ་དམག་
དང་། །སྤྱིར་སྣང་༴ ནས། ཐོབ་པར་ཤོག །ཕཊ་ཕཊ་ཕཊ། གཟའ་ནད་སྟེང་གདོན་སོགས་ལ་
འདི་གལ་ཆེའོ། །ཀླུ་བདུད་ནག་པོ་སྲོག་ཟན་དང༌། །རྒྱལ་རིགས་རྗེའུ་རིགས་བྲམ་ཟེ་
175

མདོ་མཁྱེན་བརྩེའི་གསུང་འབུམ།
གལ་ཆེ།
།
དང་། །དམངས་རིགས་གདོལ་པ་ལ་སོགས་པ། །དགའ་བོ་འཇོག་པོ་དུང་སྐྱོང་དང༌། །
ཉེར་དགའ་ལ་སོགས་ཀླུ་རིགས་རྣམས། །མི་འདི་ལ་གནོད་བྱེད་ཀྱི་ཀླུ་དམག་དང་།
སྤྱིར་སྣང་༴ ནས། ཤོག །ཕཊ་ཕཊ་ཕཊ། ཅེས་ཀླུ་དང་ས་བདག་གི་ནད་དང་གནོད་པ་ཅན་ལ་འདི་ཁོ་ན་
དེར་ཀླུ་ནག་ཕྱོགས་ལ་ཤ་ཁྲག་དཀར་ཕྱོགས་ལ་བདུད་རྩིའི་ངོ་བོར་དམིགས་པར་བྱའོ། །བདུད་མཆོག་
མ་ནུ་ཡཀྴ་དང་། །བདུད་རྗེ་ནག་པོ་བཀྲག་མེད་དང༌། །བདུད་པོ་རེ་ལྡེ་མགོ་ཉག་
དང༌། །ཁམ་པ་མི་ཟད་མ་བདུད་དང༌། །མི་འདི་ལ་གནོད་བྱེད་ཀྱི་བདུད་དམག་
དང་། །སྤྱིར༴ ནས། ཤོག །ཕཊ་ཕཊ་ཕཊ། ཅེས་ལྕི་ཞིང་འཐིབ་པའི་ནད་ཐམས་ཅད་ལ་མི་རེངས་ནག་
པོ་ཐང་ཤིང་ཙམ་མི་ནག་རྟ་ནག་གི་དམག་ཚོགས་ཀྱིས་བསྐོར་བའི་ཁར་ཤ་ཁྲག་སོང་བ་དམིགས་པ་གལ་ཆེའོ།
བཙན་རྗེ་ཤུ་པོ་སྲོག་ལེན་དང་། །བཙན་རྒོད་ཧུར་བ་སྡེ་བཞི་དང༌། །མགྱོགས་པ་
རྐང་བརྒྱད་ཁ་ཤྭ་དང༌། །ཁ་བཞི་གདོང་བརྒྱད་ལ་སོགས་པའི། །མི་འདི་ལ་གནོད་
བྱེད་ཀྱི་བཙན་དམག་དང༌། །སྤྱིར༴ ནས། ཤོག །ཕཊ་ཕཊ་ཕཊ། ཅེས་མི་དམར་རྟ་དམར་
བཙན་གྱི་དམག་ཚོགས་དང་མི་རིང་དམར་པོ་ཟངས་ཀྱི་སྦུ་གུ་ཐོགས་པ་ལ་སྦྱིན། གློ་བའི་རྣག་ཐམས་ཅད་འཇིབ་པར་
བསྒོམ། བཙན་གྱི་གནོད་པ་ཅན་དང་གློ་ནད་ཅན་ལ་འདི་གལ་ཆེའོ། །དམ་སྲི་མེ་སྟག་དམར་པོ་དང་། །
ལྟ་ལོག་དམ་ཉམས་སྨོན་ལམ་ལོག །སྒབ་འདྲེ་ཡུལ་འདྲེ་འཁྱམས་པོ་དང༌། །ཆུང་
སྲི་གནོད་བྱེད་རྨུག་འདྲེ་དང༌། །མི་འདི་ལ་གནོད་བྱེད་ཀྱི་དམ་སྲི་དང་། །སྤྱིར༴ ནས།
ཤོག །ཕཊ་ཕཊ་ཕཊ། ཅེས་ཟ་འདྲེ་ཚེ་འདས་ཀྱི་གཟུགས་བཟུང་བ་དམ་སྲི་བཙུན་གཟུགས་མགོ་སེ། ཆུང་སྲི་
བྱིས་པའི་གཟུགས་གཅེར་བུ་རྣམས་ལ་སྦྱིན་ཤ་ཁྲག་ནང་དུ་རྐེ་བཙུད་དེ་ནུབ་པར་བསྒོམ། གཤེད་ཁ་དང་ཤི་ཁ་བྱེ་བ་
བྱིས་པ་ཆུང་སྲི་ལ་འདི་གལ་ཆེའོ། །རྡོ་རྗེ་ལེགས་པ་མན་ཆད་དང་། །ཐེའུ་རང་ཕྲན་བུ་ཡན་
176

ཐུགས་ཐིག་འཛིན་པ་རང་གྲོལ། ཁ༽
ཆད་དང༌། །མང་སྣ་ཨུ་བེར་འཁོར་བཅས་དང༌། །ཐིལ་མོ་མགོ་ཟླུམ་ལ་སོགས་
པའི། །མི་འདི་ལ་གནོད་བྱེད་ཀྱི་ཐེའུ་རང་དང་། །སྤྱིར་སྣང༴ སོགས་ནས། ཤོག །ཕཊ་
ཕཊ་ཕཊ། རྡོ་རྗེ་ལེགས་པ་ཐེའུ་རང་འབུམ་གྱིས་བསྐོར་བ་ཐེའུ་རང་ར་མགོ་སྤུན་དགུ་བུ་ཚ་བུ་མོ་ར་སླག་ཅན་མང་
པོ་ལ་སྦྱིན་ཏེ་ཟོས་པར་བསམ། ཕོ་ལྷོག་གླང་ཐབས་ཐིག་ལེ་བཅུད་འཕྲོག་མཚན་མའི་ནད་སོགས་ལ་འདི་གལ་ཆེའོ། །
དེ་ལྟར་ལུས་སྦྱིན་དང་གདོན་ཚོགས་དགུ་མ་ཞག་གསུམ་ཡན་སོང་ནས།
ཚར་ཚད་མ་བྱུང་ཞིང་ནད་གདོན་མགོ་མ་
ཆུམ་ན། རྗེས་གཅོད་ཀྱི་དམིགས་པ་ཟབ་མོ་འདི་བྱ་སྟེ། ཕཊ། ལྷ་འདྲེ་རྣམས་ཤ་ཡིས་འགྲང་ཞིང་
ཁྲག་གིས་བཟི་བས་ཞེ་སྡང་དྲག་པོ་སྐྱེས་ནས་གཅིག་གིས་གཅིག་ཟོས། ཆེ་བ་
རྣམས་ཀྱིས་ཆུང་བ་ཐམས་ཅད་ཟོས་གཙོ་བོ་དྲུག་པོ་ཡང་གཡོན་འདྲེ་མོ་གཡས་ཀྱི་
རྒྱལ་པོས་ཟོས། གཡས་ཀྱི་རྒྱལ་པོ་རྒྱབ་ཀྱི་དགེ་བསྙེན་ཉའི་གཟུགས་ཀྱིས་ཟོས།
རྒྱབ་ཀྱི་ཉ་མདུན་གྱི་ས་བདག་རུ་སྦལ་གྱིས་ཟོས། རུས་སྦལ་འོག་གི་ཀླུ་བདུད་ཀྱིས་
ཟོས། །ཀླུ་བདུད་སྟེང་གི་གཟའ་བདུད་ཀྱི་རྒྱལ་པོ་རཱ་ཧུ་ལས་ཟོས། གཟའ་བདུད་
ནམ་མཁར་འཇའ་ཡལ་བ་ལྟར་སོང་ཞིང་དམིགས་མེད་སྟོང་ཉིད་ནམ་མཁའ་ལྟ་བུའི་ངང་ལ་དར་
གཅིག་མཉམ་པར་བཞག་གོ །འདི་ནི་ཤིན་ཏུ་གཉན་ཞིང་ནུས་པ་ཆེ། མཐའ་སྡུད་དུ་གལ་ཆེ་ལན་རེ་ཙམ་ལས་མང་དུ་
མི་རུང་། རྒྱུན་དུ་བྱ་བའི་བསྟབ་པ་དྲག་པོ་ནི། ཕཊ། བསྲུང་བྱའི་བེམ་ཤུན་ས་གཞིར་ཁེབས་པའི་
སྟེང་དུ་ཤ་ཁྲག་རུས་གསུམ་འཇིག་རྟེན་གང་བ་ལ་ལུས་གདོན་ནད་འདྲེ་གཅོང་སྲི་
རིམས་བདག་ཡམས་བདག་དང་བཅས་པ་སིབ་སིབ་ཐིམ་པར་གྱུར། ཕཊ་ཕཊ་
ཕཊ། རང་ཉིད་ཁྲོས་མའི་ཐུགས་ཀ་ནས་འོད་ཟེར་འཕྲོས་པས་རང་བཞིན་གྱི་
གནས་ནས་མཁའ་འགྲོ་མ་དཀར་སེར་དམར་ལྗང་ནག་མོ་གྲི་གུག་ཐོད་ཁྲག་འཛིན་
177

མདོ་མཁྱེན་བརྩེའི་གསུང་འབུམ།
པ་ཤིན་ཏུ་ཁྲོས་པའི་ཉམས་ཅན་ཧ་ཧའི་གད་རྒྱངས་སྒྲོགས་པ་དཔག་ཏུ་མེད་པར་
སྤྲུལ་ནས་གཅན་གཟན་མང་པོའི་ཚོགས་དང་བཅས་པ་བྱོན་ནས། བེམ་པོ་ཤ་ཁྲག་
རུས་གསུམ་ལུས་གདོན་དང་དབྱེར་མེད་པ་ཧབ་སྒྲ་དིར་གྱིས་ལྷག་མེད་གསོལ་བར་
བསམ། རྐང་གླིང་སྒྲོག་ཅིང༌། ཕཊ། ཨོ་རྒྱན་རང་བྱུང་དུར་ཁྲོད་ནས། །མ་ཡེ་ཤེས་ལས་དང་
དམ་ཚིག་བདག །ཤ་ཟ་འཇིག་རྟེན་མཁའ་འགྲོ་མ། །གིང་ཆེན་གིང་ཆུང་ལྕམ་དྲལ་
དང༌། །སྤྲུལ་པ་ཡང་སྤྲུལ་འཁོར་དང་བཅས། །ཧབ་སྒྲ་ཕཊ་སྒྲ་དི་རི་རི། །དྲག་པོའི་
རྐན་སྒྲ་ཐགས་སེ་ཐག །ཤ་ཟན་ལྕབ་སྒྲ་དི་རི་རི། །ཁྲག་འཐུང་ཧུབ་སྒྲ་ཧོ་རོ་རོ། །
རུས་མུར་ལྷ་བ་ལྗིབས་སེ་ལྗིབ། །དགྱེས་པའི་གད་རྒྱངས་ཤ་ར་ར། །མགུ་བའི་གླུ་
ལེན་ཀྱུ་རུ་རུ། །མཁའ་འགྲོའི་བརྡ་སྐད་སངས་སེ་སང༌། །མ་འདིར་གཤེགས་ཤ་
ཁྲག་ལུས་མཆོད་འདི། །མཁའ་འགྲོའི་ཚོགས་ཀྱིས་བཞེས་སུ་གསོལ། །མཁའ་
འགྲོ་མ་ཡི་བཞེས་ནས་ཀྱང༌། །འདོད་ཡོན་ལྔ་ཡིས་ཚིམ་པ་དང་། །མཆོག་གི་དངོས་
གྲུབ་ཐོབ་པར་ཤོག །